मेरठ । नोटबंदी के 13 महीने बाद भी पुरानी करेंसी बदलने का धंधा चल रहा है। पुलिस ने दिल्ली रोड स्थित राजकमल एन्क्लेव के प्रापटी डीलर संजय मित्तल के दफ्तर से 1000 और 500 रुपये के लगभग 25 करोड़ रुपये मूल्य की करेंसी बरामद की है। करेंसी की डील करने के मकसद से यहां पहुंचे चार लोगों को भी पुलिस ने हिरासत में लिया है। पुलिस ने अब लिखापढ़ी में राजकमल एन्कलेव के प्रॉपर्टी डीलर का नाम संजीव मित्तल बताया है।